UTP อวดกำไร Q1 โตทะลักกว่าเท่าตัว หนุนราคาวิ่งฉิวเกือบ 4%
UTP อวดกำไร Q1 โตทะลักกว่าเท่าตัว หนุนราคาวิ่งฉิวเกือบ 4% โดย ณ เวลา 15.59 น. ราคาอยู่ที่ระดับ 11.70 บาท เพิ่มขึ้น 0.40 บาท หรือ 3.54% สูงสุดที่ระดับ 11.90 บาท ต่ำสุดที่ระดับ 11.40 บาท มูลค่าการซื้อขาย 44.87 ล้านบาท
11 พ.ค. 2561

ผู้สื่อข่าวรายงานว่า หุ้นบริษัท ยูไนเต็ด เปเปอร์ จำกัด (มหาชน) หรือ UTP ณ เวลา 15.59 น. ราคาอยู่ที่ระดับ 11.70 บาท เพิ่มขึ้น 0.40 บาท หรือ 3.54% สูงสุดที่ระดับ 11.90 บาท ต่ำสุดที่ระดับ 11.40 บาท มูลค่าการซื้อขาย 44.87 ล้านบาท

สำหรับปัจจัยที่ส่งผลให้ราคาหุ้น UTP ปรับตัวเพิ่มขึ้น เนื่องจากบริษัทรายงานผลการดำเนินงานประจำไตรมาส 1/61 มีกำไร 167.39 ล้านบาท เพิ่มขึ้น 112.47% จากปีก่อนมีกำไร 78.78 ล้านบาท

โดยผลการดำเนินงานในไตรมาสดังกล่าวปรับตัวเพิ่มขึ้น เนื่องจากงวดสามเดือนสิ้นสุดวันที่ 31 มีนาคม 2561 และ 2560 บริษัทฯมีรายได้จากกลุ่มลูกค้ารายใหญ่ ซึ่งเป็นกิจการที่เกี่ยวข้องกันจำนวน 4 ราย จำนวน 413.14 ล้านบาท และจำนวน 357.18 ล้านบาท ตามลำดับ คิดเป็น 44.95% และละ 65.65 ตามลำดับ